Brasilian maajoukkue on pelannut maailmanmestaruuskilpailuissa tauoitta vuodesta 1956. Olympialaisissa joukkue on pelannut joka kerta siitä saakka, kun laji tuli kisojen ohjelmaan Tokiossa 1964. Ensi kerran joukkue nousi aivan maailman huipulle 1980-luvulla, jolloin se saavutti hopeaa sekä MM-kilpailuissa 1982 että kesäolympialaisissa 1984. Olympiakultaa se voitti Barcelonassa 1992 voittamalla loppuottelussa Alankomaat 3–0. Vuonna 1993 se voitti ensi kertaa maailmanliigan.